Gosan creixer dica fer 10 u 20 metros d'altaria, con brancas verdas. As fuellas son pinnadas, composadas con 5 foliolos d'entre 6 u 10 cm cadagún, con una lonchitut total d'a fuella d'entre 12 e 25 cm. Son a sola especie d'o chenero Acer con fuellas composadas de tants foliolos. As flors amaneixen chuntas de 10 dica 30 en cada racemo, que fa de 10 dica 20 cm de lonchitut total. As simients son samaras, ixo ye, planaderas, como en totz os acirons.